
KŪRYBINIŲ DARBŲ KONKURSO „SAPNUOJANČIO MEDŽIO PAVĖSY“,  SKIRTO POETO VYTAUTO MAČERNIO ATMINIMUI,

NUOSTATAI

I SKYRIUS

BENDROJI DALIS

        V. Mačernis gimė 1921 m. birželio 5 d. Šarnelėje, netoli Žemaičių Kalvarijos. Jis mokėsi Sedos vidurinėje mokykloje ir Telšių gimnazijoje, kurią baigė 1939 m. Tų pačių metų rudenį įstojo į Vytauto Didžiojo universiteto Teologijos-filosofijos fakultetą. Studijavo anglų k. ir literatūrą. 

         1944 m. rudenį V. Mačernis ketino pasitraukti iš Lietuvos, tačiau nespėjo – spalio 7 d. poetas žuvo nuo atsitiktinio ir vienintelio tą dieną kritusio sviedinio skeveldros Žemaičių Kalvarijoje. Jam buvo tik 23 – eji. Palaidotas gimtinės kalnelyje, kurį labai mėgo. Dabar čia vyksta kasmetiniai poezijos vakarai.
Kūrybinių darbų konkursas „Sapnuojančio medžio pavėsy“ yra skirtas pagerbti iškilą mūsų krašto asmenybę Vytautą Mačernį. Konkursą organizuoja Šarnelės kaimo bendruomenė, V. Jonikos labdaros fondas, Žemaičių Kalvarijos kultūros centras ir Žemaičių Kalvarijos V. Mačernio biblioteka. Šių metų konkursas skirtas pažymėti Vytauto Mačernio 100-ąsias gimimo metines.
II SKYRIUS

KONKURSO DALYVIAI

1. Konkurse gali dalyvauti jaunasis kūrėjas:

1.1. Bendrojo ugdymo mokyklų 5–12 klasių mokiniai;
1.2. Neformaliojo švietimo įstaigų mokiniai;

1.3. Jaunimas iki 23 metų.
2. Darbų autoriais gali būti pavieniai dalyviai arba jų grupė.
III SKYRIUS

TIKSLAI, DARBŲ TURINYS IR PATEIKIMAS
3. Konkursas „Sapnuojančio medžio pavėsy” (toliau vadinamas Konkursu) yra istorinio, pilietinio, tautinio ir kultūrinio ugdymo renginys, skirtas poeto Vytauto Mačernio pagerbimui ir jo kūrybos sklaidai. 
4. Konkurso tikslai:
4.1. Skatinti kūrybiškumą, populiarinti poeto Vytauto Mačernio vardą ir kūrybą.
4.2. Skatinti aktyvų gyventojų dalyvavimą kultūriniame krašto gyvenime, saviraišką, meilę gimtajam kraštui, tobulinti bendrakultūrines kompetencijas.
5. Reikalavimai konkurso darbams:

         5.1. Konkursui gali būti teikiami prozos (rašinys, esė, novelė, miniatiūra, pasakojimas ir pan.) arba poezijos (nuo 1 iki 3) kūriniai (toliau – Kūrinys).

         5.2. Žanras nereglamentuojamas, laisvai pasirenkamas. 

5.3. Didžiausia Kūrinio (trijų poezijos kūrinių taip pat) apimtis – du A4 formato lapai, šrifto dydis – 12, šriftas – „Times New Roman”. Kūrinys (Word dokumentas) ir Konkurso dalyvio anketa (priedas) pateikiami el. paštu kcrima@gmail.com.  Kitaip pateikti Kūriniai nepriimami. 

5.4. Kūriniai turi būti originalūs; pateikdamas Kūrinį dalyvis garantuoja, kad pats yra jo autorius. Už autorių teisių pažeidimus pagal galiojančius teisės aktus atsako Kūrinį atsiuntęs Konkurso dalyvis.
6. Kūrinių vertinimo kriterijai: originalumas; meninė raiška; Kūrinio atitikimas Konkurso nuostatams; atskleista(os) gimtojo krašto vertybė(s). Kūrinyje gali būti paminėtas realus, konkretus Plungės krašto vietovės (miesto, miestelio, ežero, kalno, upės, miško ir pan.) pavadinimas, detalė, objektas, žmogus, istorinis įvykis ar faktas. Kūrinys gali būti susijęs su poeto V. Mačernio gimtuoju kraštu, jo istorija ar kultūra ir turi būti suprantama skaitytojui. 
7. Vienas autorius gali pateikti vieną Kūrinį.

8. Kūriniai, neatitinkantys Konkurso nuostatų, nebus vertinami.
9. Kūriniai pateikiami Žemaičių Kalvarijos kultūros centrui el. paštu kcrima@gmail.com iki 2021 m. gegužės 11 d. 17 val.
10. Informacija apie Konkurso nugalėtojus skelbiama Konkurso organizatorių tinklalapyje. 

11. Konkursui pateikti Kūriniai bus publikuojami Žemaičių Kalvarijos kultūros centro ir Žemaičių Kalvarijos V. Mačernio bibliotekos tinklalapiuose. 

IV. KŪRINIŲ VERTINIMAS

12. Kūrinius vertina penkių narių komisija: poetė, prozininkė Aldona Ruseckaitė, V. Mačernio bibliotekos vyr. bibliotekininkė Inga Mylimienė, Maironio lietuvių literatūros muziejaus direktorė Deimantė Cibulskienė, Šarnelės kaimo bendruomenės valdybos pirmininkė Alma Jonikienė, Lietuvių kalbos specialistė Danutė Serapinienė. Vertinimo komisijoje gali dirbti tik nedalyvaujantys Konkurse nariai. 
13. Komisijos darbo reglamentą parengia ir tvirtina bei komisijos darbą pagal jį organizuoja Žemaičių Kalvarijos kultūros centras.

14. Konkurso metu renkami trys geriausi kiekvienos grupės (1. grupė poezija, 2 grupė proza) Konkurso dalyvių Kūriniai. 

15. Komisijos sprendimai galutiniai ir neskundžiami.
V. GERIAUSIŲ KŪRINIŲ AUTORIŲ APDOVANOJIMAI
16. Geriausių kūrinių autoriai apdovanojami Konkurso organizatorių ir partnerių padėkos raštais bei dovanėlėmis. 
17.  Konkurso nugalėtojui skiriama po 200 eurų (V. Jonikos labdaros fondas), papildomai už originalius kūrinius bus skiriamos piniginės premijos.
18. Kitiems Konkurso dalyviams įteikiami Žemaičių Kalvarijos kultūros centro padėkos raštai už dalyvavimą Konkurse.

VI. BAIGIAMOSIOS NUOSTATOS  
19. Konkurso organizatoriai turi teisę keisti ir pildyti šiuos nuostatus.
20. Centras ir partneriai pasilieka teisę Kūrinius publikuoti savo nuožiūra, juos dauginti ir spausdinti įvairiuose leidiniuose neatlygintinai.
21. Konkurso dalyvis, pateikdamas Kūrinį ir dalyvio anketą Konkursui, kartu sutinka ir patvirtina, kad: 

2.1. Konkurso organizatoriai turi teisę be atskiro autoriaus sutikimo (nurodant autorių) geriausius Kūrinius neatlygintinai naudoti nekomerciniais Plungės krašto populiarinimo, Konkurso viešinimo, informacijos sklaidos, publikavimo, panaudojimo įvairiuose renginiuose tikslais; 
21.2. Pateikdamas Kūrinį konkursui, dalyvis pareiškia, kad neatlygintinai ir be apribojimų (laike ir erdvėje) perduoda Žemaičių Kalvarijos kultūros centrui visas autorines turtines teises į kūrinį;
21.3. Konkurso organizatoriai turi teisę dalyvio duomenis (vardą, pavardę, atstovaujamą organizaciją, įstaigą) naudoti Konkurso administravimo, nugalėtojų viešo paskelbimo, statistikos ir kitais įstatymų leidžiamais tikslais;
 21.4. Dalyvis yra susipažinęs su Konkurso nuostatais, sutinka su visomis juose minėtomis sąlygomis ir įsipareigoja jų laikytis.
______________________________
KŪRYBINIŲ DARBŲ KONKURSO 
Priedas

